### Beslutningstema

Det skal i denne sag besluttes at give anlægsbevilling og frigive midler til at anlægge træstier (boardwalks) i forbindelse med den nye gangbro ved Ellum, [adresse]

### Historik

Der blev i 2023 frigivet midler til etablering af en gangbro over [adresse], som forbinder flere stier i området og som muliggør kortere cirkulære vandreruter med udgangspunkt i hhv. Løgumkloster og Bredebro. Broen muliggør også vandreruter med udgangspunkt i Catrine Olesen.

### Sagsfremstilling

Der ønskes etableret træstier (boardwalks) gennem den lave del af ådalen, både nord og syd for broen - i alt op til hhv. 140 meter nord for og 70 meter syd for broen. Åen går jævnligt over sine bredder og oversvømmer dele af ådalen. Dette sker oftest i vinterhalvåret. Vinteren 2023/2024 var med væsentligt mere nedbør end normalt. Meget tyder på, at der hyppigere vil opleves store nedbørsmængder, og at engene derfor oftere vil blive oversvømmet. For at sikre at broen og stierne i området kan benyttes året rundt, ønskes projektet udvidet med træstier (boardwalks) syd og nord for den nye bro over [adresse] ved Catrine Olesen.

Projektet understøtter Visions- og Strategiplanens fokuspunkter om den aktive borger samt understøtter FNs Verdensmål nr. 3 (Sundhed og Trivsel).

### Økonomi

Der er i budget 2024 afsat 1 mio. kr. i puljen Miljø og Natur (728), hvoraf midlerne foreslås finansieret. Der budgetteres med en udgift på 600.000 kr. til anlægsarbejdet.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der gives anlægsbevilling til træstier (boardwalks) syd og nord for broen over [adresse] ved Ellum på 600.000 kr., |
| at | anlægsbevillingen finansieres via puljen Miljø og Natur (728) med 600.000 kr. og frigives, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.